
    ПРОГРАМНАТА СИСТЕМА е програма за психологическа и педагогическа подкрепа в развитието на децата, за придобиване на компетентности по всяко образователно направление чрез подходи и форми на педагогическо взаимодействие, които са в съответствие със ЗПУО, Наредба № 5 и ДОС. Тя е базирана върху разбирането, че главната ценност в системата на предучилищното образование е детето и подпомага учителя, за да осигури условия за пълноценно детско развитие, така че: детето да е спокойно, щастливо, уверено и успешно да навлиза в света, чрез игри, познание, радост и творчество; учителят уверено и с удовлетворение да постига по-добри резултати в ежедневната си работа с децата и семейството; родителят да „израства“ заедно с детето си, като го подкрепя в развитието, подпомага разгръщането на неговия потенциал. Родителят и учителят имат споделени отговорности относно детето, които реализират в сътрудничество в името на детето. В този план действията и интересите на всички участници в програмната система са подчинени на глобалната цел – осигуряване на равен достъп и качествено възпитание и обучение на децата от ДГ, поставяне основите на изграждането им като креативни личности с творчески нагласи, притежаващи знания, умения и компетенции и умеещи да взаимодействат с околните. Програмната система осигурява разнообразни възможности за индивидуална, групова и екипна работа с децата в различните етапи от тяхното развитие.

   I. Концептуални цели:

    Основна цел: Цялостно развитие на детето и създаване на условия за изява на индивидуалния му потенциал и емоционално благополучие.

    Водещи цели:

    1. Повишаване качеството на образование в ДГ и постигане на максимално високи резултати при възпитанието и обучението на децата в съответствие с ДОС и динамичните промени в развиващото се демократично общество;
    2. Формиране на потребности, интереси и нагласи за обучение и самоусъвършенстване през целия живот както при децата, така и при учителите;
    3. Развиване на физическото, духовното и нравствено здраве на децата, с цел изграждане на физически и морално здрави и дееспособни личности;
    4. Развиване на интелектуалните възможности и комуникативните способности на личността, нейната индивидуалност и самостоятелност;
    5. Прилагане на иновативни образователни технологии и европейски компетенции;
    6. Осъществяване на партньорство и сътрудничество с родители, др. детски заведения, културни и обществени институции;
    7. Възпитаване на децата в дух на толерантност, уважение към другите и утвърждаване на собствената си идентичност;
    8. Формиране на национално самосъзнание, възпитаване в родолюбие и съпричастност към националните и към глобалните проблеми на човечеството.

    II. Принципи за осъществяване на програмната система:

    1. Ориентираност към личността – най-важната задача за нас е успехът на отделната личност.
    2. Равен достъп – всяко дете, постъпило в детското заведение има право да получи качествено образование, което отговаря на нуждите и способностите му.
    3. Сътрудничество – успешната възпитателна и образователна политика се основава на широко участие в сътрудничество със семейството и др. институции.
    4. Гъвкавост – възпитателната и образователната дейност да е ориентирана към многообразните личностни потребности и да предоставя възможности за свободен избор на децата.
    5. Единство в многообразието – обучението, подготовката и възпитанието на децата се осъществяват в рамките на единна културно-образователна среда, която създава гаранции за защита и развитие на отделните култури и традиции в рамките на образователната политика на ДГ.
    6. Отговорност – всички членове на педагогическия и помощно-обслужващия персонал, ангажирани във възпитателната, образователната и обслужващата дейност, осъществявана в ДГ, носят отговорност за постигане на трайни ефекти с дългосрочно въздействие. 
    7. Новаторство – педагогическият екип е отворен за възприемане на нови подходи и философии с цел постигане на по-добри резултати в работата си.

    III. Подходи на педагогическо взаимодействие:

    1. Конструктивизъм – интерактивен и практически начин за учене. Той създава условия за самоанализ, стимулира себепознание, позволява много различни видове сътрудничество – работа в екип, развива различни обучителни стратегии, базирани на проект, проблем, продукт и ситуация.
    2. Личностно-хуманен – детето се приема като значима личност – с уважение и достойнство; оказване на обич и подкрепа; съобразяване с потребностите и интересите на детето като субект; подпомагане на детето в изграждане на позитивен Аз-образ.
    3. Индивидуален – съобразяване с уникалността на всяко дете, с неговия собствен темп на развитие и сензитивност, опознаване на силните му страни, върху които да се изгради педагогическото взаимодействие.
    4. Дейностен – на детето се осигурява активна позиция чрез участие в разнообразни дейности с подходящо физическо, емоционално и интелектуално натоварване; стимулиране на контакти и общуване в различни формални и неформални обединения.
    5. Ситуационен – да се създават специално организирани ситуации и да се използват непреднамерено възникващите, за да се постави всяко дете в благоприятна позиция, осигуряваща неговото емоционално и интелектуално благополучие.  
    6. Комплексен – всички главни и подпомагащи социално-педагогически фактори да действат като взаимно допълващи се за осигуряване на пълноценен живот на децата.
    7. Синергетичен – подход с обединяваща сила и енергия, изискващ създаване на условия за растеж, развиване на личния потенциал, зачитане на човешкото достойнство, осигуряване качество на живот за всяко дете.


    IV. Форми на педагогическо взаимодействие:

    Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителя и детето. При осъществяване на педагогическо взаимодействие учителите използват игровата дейност за постигане на компетентностите по седемте образователни направления /БЕЛ, математика, околен свят, изобразително изкуство, музика, конструиране и технологии, физическа култура/.
    Игровата дейност е базиса на всички видове форми на взаимодействия през учебното и неучебното време в ДГ.
    Формите за педагогическо взаимодействие в програмната система са: основна и допълнителна.
    При използването на формите за педагогическо взаимодействие, учителят се съобразява със: степента на развитие на децата в групата, възрастови особености, потребности и интереси за постигане на целта – цялостно развитие на детето.

    1. Основна форма – педагогическа ситуация, която протича предимно под формата на игра. Педагогическите ситуации се организират само през учебно време и осигуряват постигане на компетенции, определени от Държавен образователен стандарт за предучилищно образование.
    В ДГ „Роза“ ще се провеждат основни форми по следните образователни направления:
БЕЛ – съдържанието на образователното направление е структурирано в 6 образователни ядра – свързана реч, речник, граматически правилна реч, звукова култура, възприемане на литературно произведение, пресъздаване на литературно произведение.
Математика – 5 образователни ядра – количествени отношения, измерване, пространствени отношения, времеви отношения, геометрични фигури и форми. 
Околен свят – 4 ОЯ – самоутвърждаване и общуване с околните, социална и здравословна среда, светът на природата и неговото опазване, културни и национални ценности. 
Изобразително изкуство – 3 ядра – художествено възприемане, изобразителни материали и техники, изобразително творчество.
Музика – 4 ядра – възприемане, възпроизвеждане, музика и игра, елементи на музикалната изразност.
Конструиране и технологии – 4 ядра – конструиране и моделиране, обработване на материали, съединяване и свързване, грижи и инициативност, техника.
Физическа култура – 4 ядра – естествено приложна двигателна дейност, спортно-подготвителна двигателна дейност, физическа дееспособност, игрова двигателна дейност.

   2. Допълнителни форми на педагогическо взаимодействие:

    Допълнителните форми се организират ежедневно по преценка на учителя и са свързани с цялостната организация на деня в групата. Чрез тях се разширяват и усъвършенстват отделни компетентности на детето по седемте образователни направления, които допринасят за личностното развитие и за разнообразяване 
живота на детето в ДГ. Организират се извън времето за провеждане на педагогическите ситуации, както в учебно, така и в неучебното време.
    Допълнителните форми са самостоятелни дейности, организирани от учителя по избор на детето – в зависимост от условията в групата. В ДГ ще се организират следните допълнителни дейности:

Игрова, практическа и опитна дейност;
Утринна гимнастика;
Творчески занимания по интереси;
Празници и концерти;
Разходки и наблюдения сред природата;
Реализация на проекти.


   3. Разпределение на формите на педагогическо взаимодействие:

    Предучилищното образование се организира в учебни години. Учебната година започва на 15 септември и завършва на 31 май на следващата календарна година. Учебното време се организира в учебни седмици и учебни дни. Учебната седмица е с продължителност от 5 учебни дни и съвпада с работната седмица. В случай на разместване на почивните дни през годината на основание чл. 154, ал.2 от КТ, обявените почивни дни са неучебни, съответно обявените работни дни са учебни за децата. Учебният ден включва основните и допълнителните форми на педагогическо взаимодействие, време за почивка и самостоятелни дейности по избор на детето.
    Началният час на сутрешния прием и крайният час на изпращането на децата за деня се определят с Правилника за дейността на ДГ.
В целодневна организация в учебното време се редуват основна и допълнителни, а в неучебното време – само допълнителни форми на педагогическо взаимодействие.
    Учителите в групата определят редуването на формите и организират деня на детето в предучилищното образование. Конкретното разпределяне на педагогически ситуации по образователни направления се осъществява в годишно и седмично разпределение.

  
  Броят на педагогическите ситуации и образователните направления, по които те ще се провеждат са:
	                 Образователно
                   направление
	Брой ситуации на I-ва група

	Български език и литература
	                 2

	Математика
	                 1

	Околен свят
	                 2

	Изобразително изкуство
	                 2 

	Музика
	                 2

	Конструиране и технологии
	                 1

	Физическа култура
	                 3

	                                                                     Общо:
	                13




	                 Образователно
                   направление
	Брой ситуации на III-та сборна група

	
	

	Български език и литература
	                 2

	Математика
	                 2

	Околен свят
	                 2

	Изобразително изкуство
	                 2 

	Музика
	                 2

	Конструиране и технологии
	                 2

	Физическа култура
	                 3

	                                                                     Общо:
	                15





  
 Продължителността на една педагогическа ситуация по преценка на учителя се определя за първа група от 15 до 20 минути и трета сборна група от 20 до 30 минути. Конкретното разпределяне на педагогическите ситуации по образователните направления се осъществява в седмично разпределение, което е разработено от учителите на групата преди началото на учебната година и се утвърждава от директора на ДГ.

  

    V. Механизъм на взаимодействие между участниците в предучилищното образование:
    Предучилищното детство е много ценен и значим период в живота на човека. Безспорни авторитети за детето в тази възраст са възрастните/ родители и екипа в ДГ/, които оказват съдействие и подкрепа на детето в този процес. Чрез предучилищното образование в детската градина се полагат основите за учене през целия живот, като се осигурява физическо, познавателно, езиково, духовно-нравствено, социално, емоционално и творческо развитие на детето и се отчита значението на играта за детето. В резултат на сътрудничество между учителя и родителя, детето получава най-необходимата и ценна подкрепа за неговото цялостно пълноценно развитие.
    Чрез различни форми на сътрудничество и взаимодействие между учители, директор, непедагогически специалисти и родителите, се създават условия за постигане на целите на детската градина – възпитание, социализация, отглеждане, обучение на децата, както и формиране на положително отношение към ДГ.
    VI. Форми на сътрудничество и взаимодействие между детската градина и семейството:
 
Взаимодействието, основано на взаимно доверие и сътрудничество, между родителите на всяко дете и екипа на детската градина, има голяма значение за адаптирането на детето към правилата на образователната среда и за развиване на самоувереност и чувство за принадлежност.
Формите на сътрудничество между детската градина и семейството са обединени в две групи: индивидуални и групови.
    1. Индивидуални форми на сътрудничество:

      1.1.Индивидуален разговор/ среща / между учител и родител – провеждат се по договаряне между учителя и родителя в удобно за двете страни време без да бъдат нарушавани правата на децата, както и задълженията по длъжностна характеристика на учителя и Правилника за вътрешния ред. Във връзка с тяхната цел, разговорите могат да бъдат:
    - първоначален и опознавателен разговор – с цел запознаване на учителя с родителя и детето. Срещата се провежда преди или в началото на учебната година, на която родителите запознават учителя с особеностите на тяхното дете, а от своя страна учителя ги запознава с правилата в групата, в детската градина и с техните родителски задължения.
    - информативни разговори – с цел запознаване на родителя с резултатите от предучилищното образование. Провеждат се в началото и края на учебната година.
    - рутинни разговори – с цел информиране на родителите за промените в детското развитие и поведение, за придобитите умения по отделните образователни направления. Провеждат се в различни времеви интервали – ежедневни, седмични или месечни.
    - индивидуална консултация – провеждат се по инициатива на учителя или по инициатива на родителя. Ако учителят трябва да сподели наблюдавани затруднения, които изискват намесата на външен експерт специалист, да подскаже варианти за вземането на решение, което засяга бъдещо развитие на неговото дете. Или когато родителят среща затруднения при отглеждането, възпитанието или при оказване на помощ в процеса на обучение. В тези случаи е необходимо учителя да насочи родителя към специалист или към работещи стратегии. 

    1.2. Други индивидуални форми:
В зависимост от ежедневните събития и извънредни ситуации при провеждане на празници, развлечения, екскурзии и др. събития в ДГ или извън нея, могат да възникнат ситуации, в които учителят да използва бързи форми на съобщения – писмени съобщения.

     2. Групови форми на сътрудничество с родителите:

      2.1. Родителска среща – създаването на сплотена група от родители, които да се включат в живота на групата, допринася за реализирането на целите и задачите на детската градина. Позитивното въвличане на родителите като наблюдатели, участници и партньори, подпомага реализирането на програмната система на ДГ.
      2.2. Тренинг с родители – интерактивна форма на комуникация, върху основата на диалогичното общуване между лектора/учителя/ и участващите в тренинга /родителите/. Опитът показва, че лекционната форма в нейния монологичен вариант може да повиши информираността на родителите по различни въпроси, но не предизвиква достатъчно мощен заряд, който да инициира, стимулира и регулира краткосрочна интензивна личностна промяна така, както се постига чрез тренинга.
   3.  Други форми за комуникация:
Във връзка с периодично предоставяне на информация, относно промени в учебната програма; правилата в групата; предстоящи празници; важни събития в ДГ; статии или материали във връзка с детското развитие; новини от живота в ДГ; продукти от дейността на децата /рисунки, работни листове, снимки / и др., могат да се използват следните форми: информационни табла за родителя и фейсбук на групата.

    VI. Сътрудничество между детската градина, други педагогически специалисти и институциите, подпомагащи дейностите на ДГ:

Формите на сътрудничество с различните институции могат да бъдат: индивидуални консултации, групови срещи, лектории, съвместни празници, клубове и т.н.
    - срещи с лекари, психолози и специалисти в различни области за отговори на въпроси, поставени от родители;
    - връзки с фондации, агенции и др. институции с цел търсене на възможности за изяви на деца със заложби в различните видове изкуства;
    - създаване и поддържане на трайни връзки с институции и организации, подпомагащи дейността на детската градина:
    1. Община Брезово
    2. Дирекция „Социално подпомагане“, Отдел „Закрила на детето“
    3. НУ „Св. Св. Кирил и Методий“, с. Борец
    4. НЧ „Лъч - 1918“, с. Борец.


    Тематично разпределение:
    В съответствие с разпоредбите на чл. 30 от Наредба № 5/ 03.06.2016г. за предучилищното образование е структурирано тематично разпределение за всяка възрастова група в детската градина. При изработването му са отчетени интересите на децата и спецификата на образователната среда в детската градина. Осигурено е ритмично и балансирано разпределяне на съдържанието по отделните образователни направления. Включени са темите за постигане на отделни компетентности като очаквани резултати от обучението, както и методите и формите за проследяване на постиженията на децата.

   VII. Проследяване на резултатите от постиженията на децата – същност, методи и форми:

    В съответствие с актуалните изисквания към образованието на децата особена значимост придобива дейността на учителя, насочена към диагностика на резултатите от образователния процес. Важно е да се отчитат динамичните изменения, които стават във възрастовото и индивидуалното развитие на детето – да се проследяват постиженията на всяко дете. Своеобразието на тази дейност на учителя се изразява преди всичко в това, че тя е вградена в текущото педагогическо общуване. Това на практика се осъществява чрез включване в конкретни ситуации на задачи за проследяване на резултатите от образователните направления.

    Методи и форми за проследяване на постиженията на децата:

    Текущи

    1. Интерактивни методи – ситуационни /кауза, игра и др./ и дискусионни /анкета, беседа, дискусия, обсъждане, обяснение и др./;
    2. Предметно-оперативни методи – обследване, конструиране, предметни игри, предметно моделиране, дидактични упражнения, разглеждане, описание;
    3. Практико-изпробващи методи – експериментиране, дидактични игри, конструиране, етюди, словесни игри, предметно-схематично и графично моделиране;
    4. Игрово-преобразуващи методи – всички видове игри /конструктивни, театрализирани, сюжетно-ролеви, дидактични, музикални и подвижни/;
    5. Информационно-познавателни методи – наблюдение, демонстрация, разказ, беседа, драматизация, оценяване, словесни игри, аудио-визуално възприемане, обсъждане, казус.

    Периодични – в началото и в края на учебното време: 

- тестове;
- диагностика.


                            ДНЕВЕН РЕЖИМ НА ДЕЦАТА В ДГ „РОЗА“
Дневен режим при целодневна организация на I група „Мечо Пух“ в ДГ „Роза“
	Времеви         период
	Основни и допълнителни форми на педагогическо взаимодействие

	07.00-08.30ч.
	Прием на децата, дейности по избор, утринна гимнастика, подготовка за закуска.

	08.30-09.00ч.
	Сутрешна закуска.

	09.00-09.50ч.
	Провеждане на педагогически ситуации.

	09.50-10.05ч.
	Подкрепителна закуска.

	10.05-11.45ч.
	Допълнителни дейности ,игри, разходки, дейност по избор на децата.

	11.45-12.30ч.
	Подготовка за обяд, обяд (здравно-хигиенни и културни навици при хранене).

	12.30-12.45ч.
	Тоалет, подготовка за сън.

	13.00-15.00ч.
	Следобеден сън

	15.00-15.30ч.
	Следобедна закуска

	15.30-16.00ч.
	Подвижни игри

	16.00-16.30ч.
	ДФ – Педагогически ситуации

	16.30-18.00ч.
	Игри, свободни занимания по интереси, индивидуални занимания, творчески игри, изпращане на децата.



Дневен режим при целодневна организация на III сборна група „Лъвчета“ в ДГ „Роза“

	Времеви         период
	Основни и допълнителни форми на педагогическо взаимодействие

	07.00-08.30ч.
	Прием на децата, дейности по избор, утринна гимнастика, подготовка за закуска.

	08.30-09.00ч.
	Сутрешна закуска.

	09.00-09.50ч.
	Провеждане на педагогически ситуации.

	09.50-10.05ч.
	Подкрепителна закуска.

	10.05-10.25ч.
	Провеждане на педагогически ситуации.

	10.25-11.45ч.
	ДФ – Допълнителни дейности, игри, разходки, дейност по избор на децата.

	11.45-12.30ч.
	Подготовка за обяд, обяд (здравно-хигиенни и културни навици при хранене).

	13.00-15.00ч.
	Следобеден сън

	15.00-15.30ч.
	Следобедна закуска

	15.30-16.00ч.
	Подвижни игри

	16.00-16.30ч.
	ДФ – Педагогически ситуации

	16.30-18.00ч.
	Игри, свободни занимания по интереси, индивидуални занимания, творчески игри, изпращане на децата.

